આ બેઠકમાં જિલ્લા ચૂંટણી અધિકારીશ્રી જે રંજીથકુમારે ચૂંટણી સંબંધી વિગતો આપતાં જણાવ્યું હ્તું કે આગામી તા.૨૦ મી ના રોજ જાહેરનામા સાથે ઉમેદવારો નિયત સમય મર્યાદામાં ચાલુ દિવસ દરમિયાન તા.૨૭-૧૧-૨૦૧૭ સુધી ઉમેદવારી પત્ર બપોરના ૧૫-૦૦ કલાક સુધી ભરી શકશે. ઉમેદવારના ચૂંટણી ખર્ચની મર્યાદા ૨૮ લાખ રૂપિયા સુધીની છે. ઉમેદવારી પત્ર ભર્યા તારીખથી પરિણામ જાહેરાત સુધીના ખર્ચના હિસાબો લખવા, હિસાબો ન લખે તો IPC-171.1 હેઠળ ચૂંટણી ગુન્હો બને, પેઇડ ન્યુઝ/જાહેરાત, પ્રચાર જાહેર સભા, રેલીની પરવાનગી સમયે સંભવિત ખર્ચ પ્લાન મંજુરીની અરજી સાથે જ આપવાનો રહેશે. ઉમેદવારના નામનું અથવા ચૂંટણી મેનેજમેન્ટ અને ઉમેદવારના સંયુકત નામ વાળું બેન્ક ખાતું ઉમેદવારી પત્ર ભરવાના એક દિવસ પહેલાં નવું ખાતું ખોલાવવાનું રહેશે, ઉમેદવારોએ નિભાવવાના રજીસ્ટરો, દરેક પ્રચાર સાહિત્ય ઉપર પ્રિન્ટર અને પ્રકાશકનું નામ તથા નકલોની સંખ્યા ફરજીયાત છપાવવી, વાહન પરવાનગી મેળવવી, ચૂંટણી ખર્ચ દેખરેખ ટીમ અને સેકટર ઓફિસર્સ, મતદારો, મતદાન મથક તથા મતદાન સ્થળ, આવનાર ચૂંટણી ઓબ્ઝર્વરશ્રી ખર્ચ વગેરે અંગે વિસ્તૃત માર્ગદર્શન આપવામાં આવ્યું હતું. વધુમાં મતદાન અને મતગણતરી વખતે ઉમેદવારે નિમેલા એજન્ટની ફરજો અંગે સમજ આપતાં સૂચનો કર્યા હતા.